Bergsgrav stasjon

Bergsgrav stasjon er en stasjon på Nordlandsbanen, i Verdal kommune i Trøndelag. Stasjonen består av et krysningsspor, en plattform og et leskur. Den har aldri hatt stasjonsbygning eller betjening. Stoppestedet ble tatt i bruk i 1938, og ligger ved km 93,70 fra Trondheim. Bergsgrav betjenes av lokaltogene på strekningen Støren – Steinkjer.

Bergsgrav var opprinnelig kun en holdeplass som lå ved km 93,81 og hadde plattformen på østsida av sporet. I 1977 ble Bergsgrav oppgradert til stasjon i forbindelse med at det ble anlagt krysningsspor, og plattformen ble flyttet ca. 100 meter sørover og over på vestsida av sporet.

I 2009 ble det bygd ny plattform og leskur i tilknytning til parkeringsplass, denne gangen tilbake på østsida av sporet, på den siden som vender mot byggefeltene i området.

 Eksterne lenker 

Kategori:Jernbanestasjoner på Nordlandsbanen
Kategori:Jernbanestasjoner i Trøndelag
Kategori:Byggverk i Verdal
Kategori:Jernbanestasjoner åpnet i 1977
Kategori:1977 i Norge
Kategori:Transport i Verdal